Kabupatén Bojonegoro

Kabupatén Bojonegoro nyaéta hiji kabupatén di Propinsi Jawa Timur, Indonésia. Ibukotana Bojonegoro. Ieu kabupatén wawatesan jeung Kabupaten Tuban di béh kalér, Kabupaten Lamongan di béh wétan, Kabupaten Nganjuk, Kabupaten Madiun, jeung Kabupaten Ngawi di kiduleunnana, sarta Kabupaten Blora (Jawa Tengah) di béh kulonna. Béh kuloneun Bojonegoro (wawatesan jeung Jawa Tengah) téh nyaéta bagéan tina Blok Cepu, salah sahiji sumber deposit minyak bumi panggedéna di Indonésia.

 Géografi 
Bangawan Solo ngalir ti kidul, jadi wates alam jeung Propinsi Jawa Tengah, tuluy ngalir ka wétan, di sapanjang wewengkon kalér Kabupatén Bojonegoro.  béh kalérna nyaéta Daerah Aliran Walungan Bangawan Solo nu cukup subur kalayan tatanéna nu éksténsif. Wewengkon pertanian ilaharna dipelakan paré dina usum hujan, jeung bako dina usum katiga. Béh kidulna nyaéta pagunungan kapur, bagéan tina Pagunungan Kendeng.  béh kulon kalérna (wawatesan jeung Jawa Tengah) nyaéta bagéan tina Pagunungan Kapur Kalér. 
Kota Bojonegoro aya dina jalur Surabaya-Cepu-Semarang. Kota ieu diliwatan ogé ku jalur kareta api jalur Surabaya-Semarang-Jakarta.

 Babagéan administratif 
kabupatén Bojonegoro ngawengku 27 kacamatan, nu dibagi deui jadi desa jeung kalurahan. Puseur pamaréntahanana aya di kacamatan Bojonegoro.

 Sajarah 
Mangsa kahirupan sajarah Indonésia Kuno ditandaan ku ayana pangaruh kabudayaan Hindu nu datang ti India saprak abad ka-1. Nepi ka abad ka-16, Bojonegoro kaasup wilayah kakawasaan Majapahit. Marengan ngadegna Kasultanan Demak dina abad ka-16, Bojonegoro jadi wilayah Karajaan Demak. Ku mekarna budaya anyar nyaéta Islam, pangaruh budaya Hindu kadéséh sarta ajén jeung tata masarakat gumésér tina Hindu ka Islam tanpa ayana gejolak. Ari pindahna kakawasaaan nu dibarengan ku paciweuh mah nalika Bojonegoro asup ka wewengkon Karajaan Pajang (1586), jeung Mataram (1587).

Tanggal 20 Oktober 1677, status Jipang nu saméméhna nyaéta kadipatén dirobah jadi kabupatén kalayan Wadana Bupati Mancanegara Wetan, Mas Tumapel nu ogé ngarangkep jadi Bupati I nu perenah di Jipang. Tanggal ieu tepi ka kiwari dipiéling minangka poé jadi Kabupatén Bojonegoro. Taun 1725, nalika Pakubuwono II (Kasunanan Surakarta) naék tahta, puseur pamaréntahan kabupatén Jipang dipindahkeun ti Jipang ka Rajekwesi, kira-kira 10 km kiduleun kota Bojonegoro kiwari.

 Daptar Bupati 
 Taun Nami 2003-2008 Kolonel (pur) H M. Santoso 1998-2003 Drs. H. Atlan 1993-1998 Drs. H. Imam Soepardi 1988-1993 Drs. H. Imam Soepardi 1983-1988 Drs. Soedjito 1978-1983 Drs. Soeyono 1973-1978 Kolonel Invantri Alim Sudarsono 1968-1973 Letnan Kolonel Invantri Sandang 1960-1968 R. Tamsi Tedjo Sasmito 1959-1960 R. Soejitno 1955-1959 R. Baruno Djojoadikusumo 1951-1955 Mas Kusno Suroatmodjo 1950-1951 R. Sundaru 1949-1950 R. Tumenggung Sukardi 1947-1949 Mas Surowijono 1945-1947 R. Tumenggung Sudiman Hadiatmodjo 1943-1945 R. Tumenggung Oetomo 1937-1943 R. Tumenggung Achmad Surjodiningrat 1936-1937 R. Dradjat 1916-1936 R. Adipati Aryo Kusumoadinegoro 1890-1916 R. Adipati Aryo Reksokusumo 1888-1890 R. M. Sosrokusumo 1878-1888 R. M. Tumenggung Tirtonoto II 1844-1878 R. Adipati Tirtonoto I 1828-1844 R. Adipati Djojonegoro 1827-1828 R. Tumenggung Sosrodilogo 1825-1827 R. Adipati Djojonegoro 1823-1825 R. Tumenggung Purwonegoro 1821-1823 R. Tumenggung Sosrodiningrat 1816-1821 R. Tumenggung Sumonegoro 1811-1816 R. Prawirosentiko 1800-1811 R. Ronggo Djenggot 1760-1800 R. M. Guntur Wirotedjo 1756-1760 R. Purwodidjojo 1755-1756 R. Ronggo Prawirodirjo I 1743-1755 R. Tumenggung Hario Mataun III 1741-1743 R. Tumenggung Hario Mataun II 1718-1741 Ki Songko (R. Tumenggung Hario Mataun I) 1705-1718 Ki Wirosentiko (R. Tumenggung Surowidjojo) 1677-1705 Pangeran Mas Toemapel

 Budaya 
 Budaya Wong Samin di Bojonegoro 

Dusun Jepang, salah sahiji tina dusun di désa Margomulyo nu aya di wewengkon leuweung legana 74, 733 héktar. Jarakna kira-kira 4,5 kilométerti ibukota Kacamatan Margomulyo, 69 kilométerarah kulon kidul atawa kurang leuwih bisa dipaju 2-2,5 jam perjalanan maké kandaraan ti ibu kota Bojonegoro atawa 259 kilométerti ibukota Propinsi Jawa Timur (Surabaya).

Masarakat Samin anu dumuk di dusun kasebut, nyaéta figur inohong atawa jalma-jalma kolot anu gigih bajoang nangtang Kolonial Walanda kalawan gerakan anu dipikawanoh minangka Gerakan Saminisme, anu dipingpin ku Ki Samin Surosentiko. Dina Komunitas Samin euweuh istilah pikeun mantuan Pamaréntah Walanda kawas nampik mayar pajeg, henteu daék gawé babarengan, henteu daék ngajual sumawona mikeun hasil bumi ka Pamaréntah Walanda. Prinsip dina merangan kolonial Walanda ngaliwatan penanaman ajaran Saminisme anu hartina sami-sami amin (babarengan) anu dicerminkan sarta dumasar kana kakuatan, kajujuran, kababarengan sarta kabasajananan.

Dangong perjuangan maranéhanana bisa ditempo tina profil jelema samin nyaéta gaya hirup anu henteu dipapaesan ku harta, henteu jadi antek Walanda, rajin digawé, berdoa, puasa sarta méré  maweh ka sasama. Babasan-babasan anu mindeng diajarkeun di antarana: dangong lahir anu leumpang babarengan jeung batin diungkabkeun anu unina sabar, narima, relo tur trokal (rajin digawé), henteu daék ngarugikeun batur diungkabkeun dina dangong sepi ing pamrih ramé ing gawe sarta sok ati-ati dina ngomong diungkabkeun 'Ojo waton ngomong, ning ngomong kang maton'. Lokasi balaréa Samin (dusun Jepang) mibanda prospek pikeun dikembangkan jadi obyek Wisata Minat Husus atawa Wisata Budaya Balaréa Samin ngaliwatan pengembangan paket Wisata Homestay babarengan jeung balaréa Samin. Hal anu narik dina paket ieu nyaéta para wisatawan bisa ngarasakeun kaayaan sarta gaya hirup has balaréa Samin. Pikeun taratas kasebut, kawijakan anu geus dipigawé nyaéta ngaliwatan ditatana kampung sarta disayagakeunana fasilitas sosial dasar.

 Tari Tayub 
Tayub mangrupa tari pergaulan nu kasohor keur masarakat Bojonegoro jeung sabudeureunnana. Tarian ieu biasana dipigawé ku lalaki kalawan dipirig ku gamelan sarta tembang Jawa anu ditembangkeun ku waranggono anu sairna pinuh ku papatah jeung ajaran.

Pintonan tari ieu réa dipaké pikeun ngareuah-reuah kagiatan hajatan anu réa dilaksanakeun ku warga Bojonegoro atawa kagiatan kabudayaan anu séjén. Biasana dina ngayakeun kagiatanana, tarian tayub ieu geus terkoordinir dina hiji jumplukan nu tangtu kalawan ngaran has séwang-séwangan.

Biasana jumplukan-jumplukan tari tayub ieu réa aya di Kacamatan Temayang sarta Bubulan anu perenahna kira-kira 30 Km ti Kacamatan Kota Bojonegoro.

 Wayang Thengul 
Wayang Thengul nyaéta wayang has Bojonegoro dina wangun 3 dimensi nu dibarengan ku gamelan pelog/salendro.

Najan wayang thengul ieu arang dipintonkeun deui, wayang ieu tetep dilestarikan di Kabupatén Bojonegoro, hususna di Kacamatan Kanor nu jarakna ± 40 Km ti Kota Bojonegoro. Sedengkeun jalan carita wayang thengul lolobana nyokot tina carita menak.

 Produk Unggulan 
 Karajinan Mebel Kayu Jati 
Produk unggulan ieu geus lila kasohor tur mibanda kualitas ekspor, sabab Bojonegoro mangrupa panghasil kayu jati berkualitas. Corak jeung disaina geus disaluyukeun jeung situasi jaman, boh lomari, buffet, meja, korsi atawa tempat sare.

 Karajinan Bubut - Cukit 
Wangun suvenir kayu jati has Bojonegoro nu tetep nonjolkeun guratan kayu jati, ngagarapna dilakukeun sacara taliti tur detil, tapi tetep mempertimbangkeun aspek estetika. Hususna mangrupa miniatur mobil, sapedah motor, beca, kareta api, jam tembok atawa guci, hiasan interior.

 Kaajinan Limbah Kayu 
Kaajinan limbah kayu jati nu diwangn jadi karya seni dina sababaraha modél gus tepi ka pasar ekspor ka sababaraha nagara.

 Karajinan Batu Onix 
Bojonegoro boga tambang batu onix nu kacid alobana antukna sababaraha produk karajinan onix bisa dihasilkeun kalayan kualitas nu nyugemakeun. Puseur karajinan batu onix aya di Kacamatan Bubulan.

 Lédré 
Lédré nyaéta kadaharan has Bojonegoro. Wanguna gapit (siga emping gulung) kalayan bau has cau raja nu amis. Kacida cocogna keur batur nginum entéh katut susuguh keur sémah atawa keur oléh-oléh.

 Salak Wedi 
Salak Wedi rasana amis, masir, renyah, seger jeung galedé. Bisa dipanggihan dina unggal buruan imah di désa Wedi jeung sabudeureunana.  Bédana antara salak Wedi jeung salak liana saperti salak Pondoh, nyaéta kandungan caina leuwih loba antukna salak Wedi karasa leuwih seger.

Salak Wedi geus kasohor ti mangsa puluhan malahan ratusan taun ka tukang, nu sacara turun tumurun geus ngajadi sumber beubeunangan warga désa Wedi. Cenah mah asal muasal bibit ieu salak téh mimitina dibawa ku hiji ulama nu ngajarkeun Islam di désa Wedi. Tina éta bibit tuluy tumuwuh nepikeun ka lain ngan ukur di désa Wedi, tapi ogé désa-désa sabudeureunana kayaning Kalianyar jeung Tanjungharjo.

 Balingbing Ngringinrejo 
Balingbing nu sasikina beuratna 2 - 3 ons bisa kapanggih di kebon buah désa Ngringinrejo, Kacamatan Kalitidu, Bojonegoro. Rasana amis, seger jeung seungit, kacida cocogna keur hidangan panutup, rujak jeung sajabana.

 Agro wisata bako 
Bojonegoro téh ngahasilkeun bako virginia panggedéna di Indonésia tur geus kacida lilana kawentar minangka bako panghadéna di dunya. Héjo ngémplohna bako ampir di sakuliah wewengkon Bojonegoro bisa katempo antara bulan Méi - Oktober.

 Tumbu luar 
 Situs resmi 
 Situs info Bojonegoro
 Blog & Bojonegoro Information Center (www.bojonegoro.info) 

Bojonegoro